2.ปัจจัยความเสี่ยง

2.1 ปัจจัยความเสี่ยงทางธุรกิจ 

  จากเหตุการณ์แผ่นดินไหวและสึนามิในประเทศญี่ปุ่นเมื่อต้นเดือนมีนาคม 2554 นั้น
  ได้ส่งผลกระทบต่อภาคอุตสาหกรรมต่าง ๆ ในประเทศไทย โดยหน่วยงานราชการ
  และเอกชนที่เกี่ยวข้องต่าง ๆ ได้ประเมินผลกระทบ ต่อภาคอุตสาหกรรมยานยนต์
  และชิ้นส่วนสำหรับยานยนต์ไทย
  เบื้องต้นพบว่าบริษัทในกลุ่มยานยนต์และชิ้นส่วนต่างวางแผนสต็อกชิ้นส่วนไว้ล่วงหน้า
  เพียงพอสำหรับการผลิตได้อีก 2 สัปดาห์ ถึง 1 เดือน ดังนั้นจึงอาจได้รับผลกระทบในช่วงสั้น ๆ
  จากปัญหาการนำเข้าชิ้นส่วนบางรายการจากประเทศญี่ปุ่น
  แต่หากผู้ผลิตในญี่ปุ่นไม่สามารถผลิตชิ้นส่วนรถยนต์ได้เป็นเวลานาน
  หรือประสบปัญหาการขนส่งชิ้นส่วนเข้ามาในประเทศไทย
  ก็อาจกระทบต่อเป้าการผลิตรถยนต์ไทยในปี 2554 ที่ตั้งไว้ 1.8 ล้านคันได้

  อย่างไรก็ตามหากมองอีกแง่หนึ่ง ก็เป็นโอกาสของประเทศไทย
  เนื่องจากในระยะยาวอาจจะทำให้มีการย้ายฐานการผลิตออกมาจากญี่ปุ่นเพิ่มขึ้น 
  ซึ่งบางส่วนน่าจะมาลงทุนที่ไทย หากไทยสามารถเร่งสร้างศักยภาพในด้านต่างๆ
  เพื่อดึงนักลงทุนญี่ปุ่นให้นำชิ้นส่วนที่สำคัญย้ายฐานมาในประเทศไทยได้

ปัจจัยความเสี่ยงของบริษัท แยกตามรายธุรกิจ มีดังนี้

-   ธุรกิจรถอเนกประสงค์

-   คู่แข่งขันในตลาดที่เป็นผู้ผลิตที่เป็นเจ้าของตราสินค้า (Brand Owner)
    ทั้งที่เป็นรายเดิมที่มีการผลิตรถอเนกประสงค์อยู่แล้ว
    รวมถึงผู้ผลิตรายใหม่ที่พร้อมจะเข้ามาแข่งขัน
    เนื่องจากผู้บริโภคมีความนิยมใช้รถอเนกประสงค์มากขึ้น
    จึงทำให้มูลค่าตลาดสำหรับรถอเนกประสงค์มีมูลค่าสูงขึ้น

-   จากการเปิดเสรีทางการค้าภายใต้กรอบ AFTA ซึ่งลดภาษีนำเข้าสินค้าเหลือร้อยละ 0
    ตั้งแต่วันที่ 1 มกราคม 2553
    ทำให้รถยนต์จากต่างประเทศมีโอกาสเข้ามาทำตลาดในไทยได้มากขึ้น
    จึงทำให้มีการแข่งขันในตลาดสูงขึ้น

-   จากภาวะราคาน้ำมันที่มีแนวโน้มสูงขึ้น
    ทำให้ทิศทางตลาดรถยนต์มุ่งไปสู่รถยนต์เล็กที่ใช้พลังงานทางเลือกและประหยัดพลังงานมากขึ้น
    ซึ่งอาจมีผลกระทบต่อตลาดรถปิกอัพ และรถอเนกประสงค์ของบริษัทฯ

-   ธุรกิจผลิตชิ้นส่วนรถยนต์ และรับจ้างประกอบ

-   จากการเปิดเสรีทางการค้าภายใต้กรอบ AFTA ซึ่งลดภาษีนำเข้าสินค้าเหลือร้อยละ 0
    ตั้งแต่วันที่ 1 มกราคม 2553 ทำให้ผู้ผลิตรถยนต์ มีทางเลือกมากขึ้น
    ในการนำเข้าชิ้นส่วนจากต่างประเทศทดแทนการจ้างผลิตชิ้นส่วนในประเทศ

-   ผู้ผลิตชิ้นส่วนไทย ต้องแข่งขันด้านราคา และคุณภาพเพิ่มขึ้น
    ทั้งจากผู้ผลิตภายในประเทศและต่างประเทศ

-   ธุรกิจการสร้างแม่พิมพ์ และ อุปกรณ์การผลิต

-   จากการเปิดเสรีทางการค้าภายใต้กรอบ AFTA ซึ่งลดภาษีนำเข้าสินค้าเหลือร้อยละ 0
    ตั้งแต่วันที่ 1 มกราคม 2553 ทำให้ผู้ผลิตรถยนต์ มีทางเลือกมากขึ้น
    ในการนำเข้าแม่พิมพ์และอุปกรณ์การผลิตจากต่างประเทศทดแทนการว่าจ้างผลิตภายในประเทศ

-   ในปี 2554 ผู้ผลิตรถยนต์ต่างมีโครงการออกรถรุ่นใหม่ในเวลาใกล้เคียงกัน จึงทำให้การหา
    Outsource maker งานแม่พิมพ์ในปี 2553 ยาก
    เพราะผู้ผลิตแม่พิมพ์ต่างก็รับงานเต็มกำลังการผลิตแล้ว ในขณะที่ปี 2554
    ปริมาณงานแม่พิมพ์ในตลาดโดยรวมจะลดลง ตาม Model life
    และแผนการออกรถรุ่นใหม่ของค่ายรถยนต์ต่าง ๆ

  การบริหารและการจัดการความเสี่ยง

เพื่อกระจายความเสี่ยง และ ลดผลกระทบที่อาจเกิดขึ้นจากปัจจัยเสี่ยงต่างๆ บริษัทฯ
ได้กำหนดแนวทางการดำเนินงานสำหรับแต่ละธุรกิจไว้ดังนี้

-   ธุรกิจรถอเนกประสงค์

-   บริษัทฯ มุ่งเน้นงานด้านการวิจัยและพัฒนารถอเนกประสงค์ให้มีรูปลักษณ์ที่ทันสมัย และ
    มีคุณภาพตรงตามความต้องการของลูกค้ากลุ่มเป้าหมาย
    พร้อมกันนี้ได้ทำการศึกษาเพื่อพัฒนาธุรกิจรถใช้งานเฉพาะด้านประเภทต่าง ๆ เช่น รถ TR
    Exclusive Limousine, รถตรวจการณ์ลาดตระเวนทางการทหาร (MUV4),
    รถฉุกเฉินเคลื่อนที่เร็ว ฯลฯ เพื่อขยายตลาด และกลุ่มลูกค้าเป้าหมายให้กว้างขึ้น
    โดยการใช้ความได้เปรียบจากความยืดหยุ่นในการปรับเปลี่ยนกระบวนการผลิต

-   บริษัทฯ ได้ร่วมมือกับพันธมิตรในการพัฒนารถอเนกประสงค์จากรถยนต์กระบะเชฟโรเลต
    รุ่นโคโลราโด เพื่อเป็นการเพิ่มกลุ่มลูกค้า
    และเพิ่มช่องทางการจำหน่ายรถอเนกประสงค์ให้มากยิ่งขึ้น
    รวมทั้งการหาพันธมิตรที่เป็นผู้ผลิตแชสซี (Chassis) และช่องทางการจำหน่ายจาก Brand
    อื่น ๆ ที่ยังไม่มีการผลิตรถอเนกประสงค์ หรือรถยนต์นั่งกึ่งบรรทุก (PPV: Pickup -
    Passenger Vehicle)

-   บริษัทฯ ได้พัฒนาช่องทางการนำเสนอสินค้า ในรูปแบบ “ไทยรุ่งเซ็นเตอร์”
    เพื่อเพิ่มโอกาสการรับรู้ให้กับกลุ่มลูกค้า (End User) ได้มากขึ้น โดยปัจจุบันเปิดบริการ 2
    สาขา ได้แก่ สาขาเพชรเกษมและสาขาบางนา

-   บริษัทฯได้เพิ่มประสิทธิภาพในการผลิต
    และมีมาตรการลดต้นทุนประหยัดค่าใช้จ่ายทุกหมวดทั้งด้านโรงงาน
    ด้านส่งเสริมการขายและด้านสนับสนุน ให้มีต้นทุนที่ต่ำเพื่อให้สามารถแข่งขันได้

-   ธุรกิจผลิตชิ้นส่วน และรับจ้างประกอบ

-   มุ่งเน้นการรักษาสัมพันธ์ที่ดีกับกลุ่มลูกค้าหลักรายเดิม
    รวมถึงแสวงหากลุ่มลูกค้ารายใหม่จากธุรกิจอื่น ๆ เช่น รถจักรยานยนต์ระดับพรีเมี่ยม ซึ่งเป็น
    Niche market ที่มีมูลค่าเพิ่มสูง หรือ ชิ้นส่วนสำหรับ เครื่องมือการก่อสร้าง
    เครื่องมืออุตสาหกรรม หรือธุรกิจอื่นที่มิใช่ยานยนต์ เช่น ชิ้นส่วน อิเล็คทรอนิกส์ เป็นต้น
    รวมทั้งขยายฐานลูกค้าไปยังต่างประเทศ เช่น จีน อินเดีย และออสเตรเลีย เป็นต้น
    เพื่อกระจายความเสี่ยงด้านการหางาน รวมทั้งการจัดโปรแกรมกิจกรรมทางการตลาด
    เพื่อสร้างความสัมพันธ์ที่ดีกับลูกค้าทุกรายตลอดทั้งปี
    และมีการกำหนดกลุ่มลูกค้าเป้าหมายใหม่ในแต่ละปีไว้ด้วย

-   ให้บริการแบบ One stop service สำหรับงานชิ้นส่วนพลาสติก งานพ่นสี
    งานรับจ้างประกอบและงานดัดแปลงต่าง ๆ ตั้งแต่การออกแบบวิจัย ไปจนถึงชิ้นงานสำเร็จรูป

-   บริษัทฯ มีแนวทางในการแสวงหาพันธมิตรจากต่างประเทศ เพื่อเพิ่ม Know how
    เทคโนโลยีการผลิต และเครื่องจักรที่มีประสิทธิภาพเพิ่มขึ้น
    เพื่อเตรียมรับมือกับสิ่งที่จะเกิดขึ้นในอนาคต
    ตลอดจนการร่วมลงทุนกับพันธมิตรในการขยายไปสู่ธุรกิจที่เกี่ยวเนื่องเพิ่มขึ้น
    รวมทั้งมีนโยบายในการรับงานที่มีมูลค่าเพิ่มสูงขึ้น

-   จากอุตสาหกรรมยานยนต์ที่เติบโตขึ้นมาก
    จนทำให้ผู้ผลิตรถยนต์หลายค่ายมีกำลังการผลิตไม่เพียงพอ จึงเป็นโอกาสของบริษัทฯ
    ในการเข้าไปรับงานพ่นสี และรับจ้างประกอบรถได้มากขึ้น

-   ธุรกิจแม่พิมพ์และอุปกรณ์การผลิต

-   บริษัทฯ ได้ลงทุนปรับปรุงประสิทธิภาพในขบวนการผลิต
    เพื่อให้สามารถรองรับความต้องการของลูกค้าที่หลากหลาย
    พร้อมทั้งเพิ่มโอกาสการหางานแม่พิมพ์ขนาดใหญ่ที่มีมูลค่าเพิ่มสูง คู่แข่งขันน้อยราย

-   บริษัทฯ
    มีโครงการพัฒนาเครื่องจักรและอุปกรณ์ให้มีการทำงานแบบอัตโนมัติมากขึ้นเพื่อลดปัญหาการขาดแคลนแรงงานมีฝีมือในขบวนการผลิต
    พร้อมกันนี้ได้จัดหลักสูตรการฝึกอบรมบุคลากรให้มีความสามารถเพิ่มขึ้นพร้อมกันไปด้วย

-   เป็นผู้สร้างแม่พิมพ์และอุปกรณ์การผลิตในระดับ Tier 2 ให้กับ Tier 1 ของต่างประเทศ
    เช่น ยุโรป อเมริกา ซึ่งต้องการ outsource งานไปยังประเทศที่มีต้นทุนการผลิตต่ำกว่า

-   ให้บริการแบบ One stop service สำหรับงานการออกแบบวิจัยดัดแปลงต่าง ๆ
    ตลอดจนงานแม่พิมพ์และอุปกรณ์การผลิต

-   ยกระดับเป็นผู้ออกแบบและผลิตแม่พิมพ์และจิ๊ก ในระบบ Turn Key
    โดยร่วมกับพันธมิตรจากต่างประเทศ เพื่อเข้าประมูลงานแบบ Turnkey
    ในต่างประเทศเพิ่มขึ้น

-   สร้างเครือข่ายพันธมิตรภายในประเทศ เพื่อรองรับปริมาณงาน Project ใหม่ ๆ ที่ได้เข้ามา
    เพื่อเพิ่มกำลังการผลิตและรับงาน Turn Key จากต่างประเทศ

  อย่างไรก็ตาม เพื่อกระจายความเสี่ยงของธุรกิจหลักทั้ง 3 ธุรกิจ บริษัทฯ
  ยังได้พยายามขยายธุรกิจไปยังธุรกิจอื่น ๆ เพิ่มขึ้น
  ซึ่งนอกจากจะลดความเสี่ยงของกลุ่มธุรกิจลงแล้ว
  ยังเพิ่มความหลากหลายในการดำเนินธุรกิจให้เพิ่มขึ้นอีกด้วยได้แก่

-   ขยายธุรกิจไปยังการผลิตและจำหน่ายชิ้นส่วนพลาสติกทั้งแบบ Blow Mould และ Vacuum
    Mould ตลอดจนอุปกรณ์ตกแต่งรถยนต์ที่ทำจากพลาสติก (Accessory Part) ในนาม
    “Parto” ซึ่งเป็นตราสินค้าของบริษัทเอง ตลอดจนการขายแบบ OEM เพิ่มขึ้น
    เพื่อตอบสนองความต้องการของลูกค้าได้อย่างทันท่วงที

-   เป็นผู้นำในการออกแบบและพัฒนาผลิตภัณฑ์กระบะพื้นเรียบ (Flat Deck)
    จำหน่ายให้แก่ผู้ผลิตรถกระบะหลายค่าย เพื่อจำหน่ายในประเทศและส่งออกต่างประเทศ

  2.2 ความเสี่ยงที่เกี่ยวข้องกับเครื่องมือทางการเงิน

  รายละเอียดตามหมายเหตุประกอบงบการเงินประจำปี สิ้นสุดวันที่ 31 ธันวาคม 2553 ข้อ 26